# U G O V O R

o realizaciji programa osposobljavanja za rad kod poslodavca

dodjelom pomoći male vrijednosti

zaključen između:

1. Zavoda za zapošljavanje Crne Gore, Bulevar revolucije br. 5, Podgorica, kojeg zastupa v.d.direktora Gzim Hajdinaga (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_\_\_\_\_\_, PIB:\_\_\_\_\_\_, pretežna djelatnost \_\_\_\_\_\_\_\_\_\_\_\_\_\_\_\_\_\_\_, šifra djelatnosti\_\_\_\_\_\_\_\_\_\_\_\_, veličina pravnog lica – izvođača \_\_\_\_\_\_\_\_\_\_\_\_\_ovlašćeni zastupnik \_\_\_\_\_\_\_\_\_\_\_\_\_ (u daljem tekstu: Izvođač).

**Predmet ugovora**

**Član 1.**

Predmet ovog ugovora je regulisanje međusobnih prava, obaveza i odgovornosti ugovornih strana u vezi realizacije programa osposobljavanja za rad kod poslodavca (u daljem tekstu: program), za \_\_\_ nezaposlenih lica iz evidencije Zavoda (u daljem tekstu: učesnik/ci), saglasno Odluci Upravnog odbora Zavoda, br. \_\_\_\_\_od \_\_.\_\_.2024. godine, o izboru korisnika sredstava za realizaciju Programa »Osposobljavanje za rad kod poslodavca« za 2024. godinu, po Konkursu br. 05/\_\_\_\_\_.

Ugovorne strane su saglasne da realizuju program iz stava 1 ovog člana na način i pod uslovima utvrđenim ovim ugovorom.

**Mjesto, način i vrijeme realizacije programa**

**Član 2.**

Program iz člana 1 ovog ugovora sprovodi se u opštini \_\_\_\_\_\_\_\_\_\_\_\_\_, u trajanju od šest (6) mjeseci, sa datumom početka realizacije, najkasnije u roku od 30 dana od dana zaključenja ovog ugovora.

Tokom prvih četiri (4) mjeseca realizacije programa, na način utvrđen planom programskih aktivnosti Izvođača (u daljem tekstu: Operativni plan), učesnik/ci se uz podršku mentora osposobljava/ju, u realnom radnom okruženju, za obavljanje poslova radnog/ih mjesta iz Zahtjeva za realizaciju programa osposobljavanja za rad kod poslodavca, br.\_\_\_\_\_\_\_ od \_\_.\_\_. 2024. godine.

U preostala dva (2) mjeseca realizacije programa učesnik/ci će samostalno obavljati poslove radnog/ih mjesta iz stave 2 ovog člana.

Danom početka sprovođenja programa učesnik/ci zasniva/ju radni odnos kod Izvođača, sa kojim zaključuje/u ugovor/e o radu, u trajanju od \_\_\_\_\_ mjeseci, uključujući i period od šest mjeseci realizacije programa kao i dane odmora zaposlenog/ih učesnika programa, a shodno Zahtjevu iz stava 2 ovog člana ugovora.

**Obaveze Zavoda**

**Član 3.**

Zavod se obavezuje da:

* pripremi smjernice za izvršenje ovog ugovora – Operativni priručnik koji čini sastavni dio ugovora;
* po zaključenju ovog ugovora dostavi Izvođaču Operativni priručnik i putem elektronske pošte;
* izda uvjerenje o pripadnosti ciljnoj grupi i pripremljenosti za uključivanje u program, koje nezaposleno lice podnosi Izvođaču pri prijavi na slobodno radno mjesto;
* prati izvršenje obaveza u vezi realizacije programa;
* izvrši neposredan uvid u način sprovođenja programa u prvom, trećem i petom mjesecu njegove realizacije, kao i ukoliko nastupe okolnosti koje otežavaju ili onemogućavaju njegovo sprovođenje;
* vrši vanredni neposredan uvid u način sprovođenja programa i bez nastalih okolnosti koje otežavaju ili onemogućavaju njegovo sprovođenje;
* najavi izlazak na teren radi neposrednog uvida u način sprovođenja programa najkasnije tri dana prije dana posjete, izuzev ad hoc izlazaka na teren;
* odlučuje po zahtjevu za izmjenu u roku od 10 dana od dana prijema zahtjeva;
* obradi i odobri zahtjev za isplatu, izvještaj o napretku i završni izvještaj o realizaciji programa, u roku od 10 dana od dana njihovog prijema;
* izvrši isplate sredstava za realizaciju programa, na način i pod uslovima utvđenim ovim ugovorom i
* vrši druge radnje u vezi izvršenja ovog ugovora utvrđene Operativnim priručnikom.

**Obaveze Izvođača**

**Član 4.**

Izvođač se obavezuje da:

 - izvrši ugovorne obaveze na način i rokovima utvrđenim ovim ugovorom i Operativnim priručnikom;

- dostavi Zavodu prijavu o slobodnom radnom mjestu saglasno broju i strukturi učesnika navedenoj u zahtjevu iz člana 2 stav 2 ovog ugovora i izvrši izbor učesnika programa iz kategorije nezaposlenih lica pripremljenih za uključivanje u program;

- sa učesnikom/cima zaključi ugovor/e o radu, saglasno članu 2 stav 4 ovog ugovora, sa stupanjem na rad danom početka realizacije programa i kopiju/e ugovora dostavi Zavodu najkasnije u roku od pet dana od dana zaključenja ugovora;

- u zakonski utvrđenim rokovima prijavi učesnika/e na obavezno socijalno osiguranje, na puno radno vrijeme i Zavodu dostavi kopiju prijave na obavezno socijalno osiguranje učesnika, najkasnije do petog u drugom mjesecu realizacije programa;

- obezbijedi učesniku/cima ostvarivanje prava iz rada i po osnovu rada shodno propisima kojima se uređuje ta oblast;

- obezbijedi i sprovede zaštitu na radu učesnika za vrijeme trajanja programa, u skladu sa zakonom, propisanim mjerama i normativima zaštite na radu;

- dostavi Zavodu kopiju/e polise/a osiguranja i izvod iz banke, najkasnije u roku od 15 dana od dana završetka programa;

- u zakonski utvrđenim rokovima, vrši isplate zarada učesniku programa i Zavodu dostavlja dokaze o isplaćenim zaradama, porezima i doprinosima za obavezno socijalno osiguranje učesnika programa, uz zahtjev za isplatu, izvještaj o napretku i završni izvještaj;

- po isteku prva četiri mjeseca realizacije programa vrši isplate zarada, poreza i doprinosa za obavezno socijalno osiguranja učesnika programa, u trajanju saglasno članu 2 stavu 4 ovog ugovora i u iznosu koji ne može biti niži od mjesečnog učešća Zavoda po učesniku programa;

- sačini Operativni plan i dostavi ga Zavodu, najkasnije u roku od pet dana od dana početka realizacije programa, radi praćenja programa od strane Zavoda;

- angažuje mentora, koji će sprovoditi osposobljavanje za najviše pet učesnika programa;

- upozna učesnika/e sa sadržajem i dinamikom sprovođenja planiranih programskih aktivnosti;

- vodi dnevnu evidenciju o realizovanim aktivnostima utvrđenim Operativnim planom i evidenciju prisustva učesnika i kopije istih dostavlja Zavodu uz zahtjeve za isplatu;

- u slučaju raskida ugovora o radu sa učesnikom programa, bez odlaganja, obavijesti Zavod i dostavi kopiju rješenja o prestanku radnog odnosa učesnika, u roku od tri dana od dana donošenja rješenja;

- u slučaju uplate sredstava od strane Zavoda za period realizacije programa po prestanka radnog odnosa učesnika sa kojim je raskinut ugovor o radu, izvrši povraćaj neosnovano primljenih sredstava, na račun br. 832-3201-03 – ostali prihodi Zavoda – podračun Državnog trezora, sa pozivom na arhivski broj ovog ugovora;

 - u svim aktivnostima vezanim za promociju programa, navede da je podržan od strane Zavoda i koristi istinite i tačne podatke u vezi njegove realizacije;

- omogući Zavodu neposredan uvid u realizaciju programa shodno članu 3 stav 1 alineja 5 ovog ugovora i postupi po eventualnim sugestijama Zavoda radi postizanja planiranih rezultata programa;

- izda potvrde o stečenom radnom iskustvu i osposobljenosti za samostalno obavljanje poslova i radnih zadataka određenog radnog mjesta učesniku/cima koji je/su završio/li program osposobljavanja;

- dostavi Zavodu zahtjeve za isplatu naknade troškova realizacije za prva četiri mjeseca programa, najkasnije do petog u mjesecu za prethodni mjesec;

- sačini izvještaj o napretku i završni izvještaj o realizaciji programa na obrascima dostavljenim od strane Zavoda;

- dostavi Zavodu izvještaj o napretku, najkasnije pet dana po isteku petog mjeseca realizacije programa;

- dostavi Zavodu završni izvještaj o realizaciji programa, najkasnije 15 dana po isteku šestog mjeseca realizacije programa;

- vrši druge radnje u vezi izvršenja ovog ugovora utvrđene Operativnim priručnikom.

.

**Naknada troškova realizacije programa**

**Član 5.**

Za finansiranje programa iz člana 1 ovog ugovora Zavod je opredijelio sredstva u iznosu od \_\_\_\_\_\_\_ €.

Učešće Zavoda u finansiranju programa određeno je brojem učesnika i za prva četiri mjeseca, na mjesečnom nivou iznosi do 568,07 €, po učesniku programa.

Ukoliko dođe do smanjenja broja učesnika tokom realizacije programa, finansijska obaveza Zavoda iz stava 1 ovog člana, srazmjerno se smanjuje.

Učešće Izvođača u finansiranju petog i šestog mjeseca realizacije programa i duže saglasno članu 2 stav 4 ovog ugovora određeno je brojem učesnika i na mjesečnom nivou iznosi najmanje 568,07 €, po učesniku programa.

Isplata sredstava iz stava 1 ovog člana vrši se mjesečno, po odobrenju zahtjeva za isplatu za prethodni mjesec realizacije programa, na poseban žiro račun Izvođača, br.\_\_\_\_\_\_\_\_\_\_\_\_\_\_, u iznosu do \_\_\_\_\_\_\_\_\_\_€.

**Izmjene i dopune ugovora**

**Član. 6**

Ugovorne strane su saglasne da će jedna drugu bez odlaganja pisanim putem obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Izmjene i dopune ovog ugovora vršiće se uz obostranu saglasnost, sporazumno i u pisanoj formi.

**Raskid ugovora**

**Član. 7**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima i na način predviđen ugovorom.

U slučaju da Izvođač ne pristupi izvršenju ugovora, odnosno ne ispuni svoje obaveze, Zavod stiče pravo na jednostrani raskid ugovora i/ili na naknadu nastalih troškova u vezi izvršavanja svog dijela obaveza.

**Sudska nadležnost**

**Član. 8**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član. 9**

Ugovor stupa na snagu danom potpisivanja i ovjerom potpisa ovlašćenih lica ugovornih strana i traje do isteka mjeseca kojem prethodi mjesec prestanka radnog odnosa učesnika programa, saglasno članu 2 stav 4 ovog ugovora.

**Primjerci ugovora**

**Član. 10**

Ugovor je sačinjen u šest (6) istovjetnih primjerka, od kojih Zavod za svoje potrebe zadržava četiri (4) primjerka, a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA IZVOĐAČA ZA ZAVOD**

\_\_\_\_\_\_\_\_\_\_\_\_ VD DIREKTORA

 Gzim Hajdinaga